วันนี้แวะมาแถวออฟฟิศคุณแม่ ออกมาเวลาอาหารกลางวันพอดี ว่าแล้วจึงต้องหาลายแทงวงในซะหน่อย เลยเลือก Smith&Rabbit ที่ถูกเลือกเป็น User choice 2016 ของ Wongnai ร้านอยู่ในซอย เขตประชาชื่น มาถึงหน้าร้าน รถจอดกันแน่นเลย หน้าร้านดูเล็กๆ แต่เข้ามาก็มีที่นั่งพอสมควรและแบ่งเป็นสองโซน โซนนั่งในสวน Outdoor และโซนข้างใน บรรยากาศเหมาะกับการมาพร้อมครอบครัวมากๆ ดูอบอุ่น และเสียงโต๊ะอื่นๆ ที่ส่วนใหญ่มากับครอบครัวคุยกัน วันนี้เลยลองสั่งอาหารมาทาน 3 จาน ข้าวไข่เจียงทรงเครื่อง สปาเก็ตตี้แหนมพริกขี้หนู และ เห็ดทอดกรอบนำปลา รสชาติอร่อยและเข้มข้นมาก ไม่เผ็ดจนเกินไป จะออกโทนเค็มมัน นิดนึง แต่ถูกใจผมมากทีเดียว ตัวแหนมค่อนข้างสด เช่นเดียวกับไข่ที่ทอดมากรอบกำลังดี ราคาไม่แพง รวมกันจบที่ 265 บาท ถ้ามากัน 3-4 คนคิดว่าไม่เกิน 800-1000 บาทครับ ที่จอดรถค่อนข้างเยอะและสามารถจอดตามทางได้ พนักงานบริการปานกลาง มีช้าบ้าง เนื่องจากอาจเพราะมาตอนเที่ยงพอดี สรุป แนะนำให้มาลองครับ เหมาะแก่การมาทานข้าวกับครอบครัวหรือพาผู้ใหญ่มา หน้าร้อนอาจไม่เหมาะกับนั่งชิลทำงานเท่าไหร่ แต่ถ้าหน้าหนาวคิดว่าโซน Outdoor น่าสนใจเลยทีเดียว Music ในร้านเปิดแนว Jazz เบาๆ ครับ :) #formankindbkk